4. ΝΟΜΟΘΕΤ. ΔΙΑΤΑΓΜΑ υπ’ αριθ. 416 της 15/20 Οκτ. 1947 (ΦΕΚ Α΄ 223) Περί συμπληρώσεως του άρθρ. 3 της από 12/3/39 συμβάσεως διακανονισμού της διαθέσεως του χώρου των εν Αθήναις Στρατώνων Πεζικού κυρωθείσης δια του Α.Ν. υπ’ αριθ. 1706/1939. ΄Αρθρον μόνον.-Το κατά τας διατάξεις του Α.Ν. 1706 του 1939 διάγραμμα διαρρυθμίσεως εις ΄Αλσος και οικοδομησίμους χώρους της εν οδώ Κηφισσίας εκτάσεως εν η οι Στρατώνες Πεζικού, το επισυναφθέν εις την από 12 Μαρτ. 1939 Σύμβασιν διακανονισμού της διαθέσεως του χώρου των εν Αθήναις Στρατώνων Πεζικού, τροποποιείται προστιθεμένου οικοδομησίμου χώρου υπό στοιχ. ΞΟΤΚΚ΄ΣΞ δι’ ανέγερσιν Νοσοκομείου του Β. Ν. συμφώνως προς συνημμένον σχεδιάγραμμα, όστις χώρος παραχωρείται δωρεάν εις το Δημόσιον δια τον σκοπόν τούτον. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 